




PATVIRTINTA
Kaišiadorių r. Žiežmarių mokyklos-darželio „Vaikystės dvaras“ direktoriaus 
2026 m. rugpjūčio 24 d. įsakymu Nr. IS – 91
PRADINIO UGDYMO SUTARTIS

20___ m. ______________________ d. Nr. ______


Kaišiadorių r. Žiežmarių mokykla-darželis „Vaikystės dvaras“, kodas 190503059, Vytauto g. 44a, 56237 Žiežmariai, (toliau – mokykla), atstovaujama direktorės Almos Reklaitienės, veikiančios pagal mokyklos nuostatus, ir tėvas/motina/globėjas  (reikalingą  žodį pabraukti), atstovaujantys vaiko interesus (toliau – mokinio atstovas) 

________________________________________________________________________________

(tėvo/globėjo vardas, pavardė)
_______________________________________________________________________________________________________________________

(adresas ir telefonas)

(sutartį pasirašius vienam iš mokinio atstovų, kitas iš mokinio atstovų neatleidžiamas nuo šios sutarties įsipareigojimų vykdymo),

Toliau kartu vadinami Šalimis, o kiekvienas atskirai – Šalimi, sudarė Ugdymo pagal pradinio ugdymo programą sutartį (toliau – sutartis) ir susitarė dėl toliau išvardintų sąlygų:
I. SUTARTIES OBJEKTAS

Šia sutartimi mokykla įsipareigoja mokinio atstovo vaiką ______________________________ 






(mokinio(ės) vardas, pavardė

____________________________________________________________________________________________________________________________

Asmens kodas arba gimimo data)
(toliau – mokinys) ugdyti pagal pradinio ugdymo programą (kodas 101001001) ir pagal galimybes sudaryti sąlygas tenkinti jo/s saviraiškos poreikius, o mokinio  atstovas įsipareigoja vykdyti visus įsipareigojimus,  priimtus  šia sutartimi.  
II. SUTARTIES ŠALIŲ ĮSIPAREIGOJIMAI

      1. Mokykla įsipareigoja:

1.1. ugdymo procesą organizuoti vadovaujantis Lietuvos Respublikos Konstitucija, Vaiko teisių konvencija švietimo įstatymu, specialiojo ugdymo įstatymu, bendrosiomis programomis bei mokyklos direktoriaus patvirtintu ugdymo planu, išsilavinimo standartais, švietimo ir mokslo ministro įsakymais, kitais teisės ir steigėjo norminiais aktais, mokyklos nuostatais ir  darbo tvarkos taisyklėmis;

1.2. individualizuoti ir diferencijuoti ugdymo turinį, remiantis mokinio  pažinimu, pritaikyti jį specialiųjų ugdymosi poreikių mokiniams;

1.3. ugdymo proceso organizavimą grįsti lygių galimybių, veiksmingumo ir tęstinumo principais, vertybių ugdymu;

1.4. teikti valstybinius standartus atitinkantį pradinį ugdymą pagal ketverių metų pradinio ugdymo programą: suteikti asmeniui dorinės ir socialinės brandos pradmenis, kultūros, taip pat ir etninės, pagrindus, elementarų raštingumą, informacinių technologijų pagrindus, padėti jam pasirengti mokytis pagal pagrindinio ugdymo programą;

1.5. ugdymosi  pasiekimus vertinti objektyviai ir nešališkai, vadovaujantis mokyklos mokinių pažangos ir pasiekimų vertinimo tvarkos aprašu;
1.6. mokiniams, baigusiems  pradinio  ugdymo  programą  ir  įgijusiems  pradinį  išsilavinimą, išduoti išsilavinimą patvirtinantį dokumentą; nutraukus sutartį, išduoti pažymą apie mokinio mokymosi pasiekimus; teikti specialiąją pagalbą bendradarbiaujant su specialiųjų poreikių vaikų individualios korekcinės pagalbos institucijomis. Pareiškėjui nutraukus sutartį, išduoti mokinio dokumentus Švietimo ir mokslo ministro nustatyta tvarka;

1.7. saugoti nuo fizinę, psichinę sveikatą žalojančių poveikių, smurto prieš vaikus, teikti socialinę pagalbą, bendradarbiauti su socialinę pagalbą teikiančiomis tarnybomis, sveikatos priežiūros ir teisėtvarkos institucijomis, konsultuoti tėvus (globėjus) vaikų socialinės priežiūros klausimais ir atsižvelgti į jų pasiūlymus;
1.8. organizuoti  neformaliojo  mokinių  švietimo  veiklą  bei  sudaryti  sąlygas  gauti  papildomas  mokamas paslaugas vaikų priežiūros ir švietimo srityje, atsižvelgiant į mokinių poreikius ir mokyklos galimybes.  

Už papildomos, Švietimo įstatymo nereglamentuotos, bet mokinio atstovo pageidavimu vykdomos mokamos neformaliojo vaikų priežiūros ir švietimo veiklos kokybę atsako paslaugos teikėjai;

1.9. teikti  psichologinę,  pedagoginę,  specialiąją  pedagoginę  pagalbą  (esant  šiam tikslui skirtam finansavimui ir turint atitinkamą kvalifikaciją turintiems specialistams), bendradarbiauti su specialiųjų poreikių vaikų individualios korekcinės pagalbos institucijomis;
1.10. užtikrinti, kad  pamokos  laikas būtų  skiriamas  mokiniams ugdyti,  o ugdymo  procesas  nebūtų pertraukiamas atėjusių lankytojų. Mokinio atstovams į klasę galima ateiti tik pertraukų metu arba prieš/po pamokų;
1.11. rūpintis  saugia  ugdymo(si)  aplinka,  prireikus  teikti  pirmąją  medicinos  pagalbą  mokiniui  ir  apie  tai informuoti mokinio atstovą;

1.12. nuolat vykdyti mokinių švaros ir asmens higienos, užsikrėtimo utėlėmis patikrinimą;

1.13. nustačius vaiko prastos priežiūros (utėlėtumas, kūno ar rūbų nešvara ir kt.) ar smurto atvejus, nedelsiant pranešti vaiko tėvams (globėjams), socialiniam darbuotojui, vaiko teisių apsaugos skyriui; 
1.14. reikalauti, kad kasmet būtų atlikta vaikų pirminė visuomenės sveikatos apžiūra;
1.15. teikti informaciją tėvams apie ugdymo sąlygas, vaikų pasiekimus ir elgesį, vertinti ugdymo rezultatus, supažindinti su jais mokinius, jų tėvus (globėjus) ir kita su ugdymu susijusią informacija;

1.16. rūpintis vaikų mityba įstaigoje ir teikti nemokamą maitinimą vaikams įstatymų nustatyta tvarka;

1.17. organizuoti ankstyvąjį (nuo II klasės) užsienio (anglų) kalbos ir dorinį (tikybos/etikos) (nuo I klasės) ugdymą pagal mokyklų Bendruosius ugdymo planus, atsižvelgiant į mokinių poreikius bei įstaigos galimybes;

1.18. reikalauti, kad vaikai, kuriems nenumatytas pavėžėjimas mokykliniu autobusu, nelankantys popamokinės veiklos, po pamokų nedelsiant vyktų namo. Už neišvykusių į namus mokinių saugumą mokykla neatsako; 
1.19. ugdymo proceso metu mobiliaisiais telefonais nesinaudoti. Iš mokinio, pažeidusio šią taisyklę, mokytojas turi teisę paimti telefoną, grąžinant jį tik mokinio tėvams;
1.20. mokykla neprisiima atsakomybės už mobilaus telefono, planšetinių kompiuterių, fotoaparatų ir kitų informacinių komunikacinių priemonių, už pinigų ir kitų vertingų daiktų saugumą;
1.21. mokiniui, pažeidusiam  sutarties sąlygas  ir  (ar)  mokyklos  vidaus tvarką nustatančius  teisės aktus, naudojančiam  smurtą ar  patyčias  prieš kitus mokinius  ar bendruomenės  narius,  taikyti  drausminimo  priemones, numatytas  mokyklos vidaus tvarką nustatančiuose teisės aktuose  ir  Lietuvos Respublikos  vaiko  minimalios  ir vidutinės priežiūros įstatyme;  reikalauti iš  mokinio  atstovo  padengti mokyklai  padarytą žalą pagal  Civilinio kodekso 6.263, 6.275 - 6.276 straipsnius;
1.22. bendradarbiauti su mokinio atstovais sprendžiant įstaigos valdymo, veiklos, ugdymo proceso organizavimo, vaikų ugdymo klausimus, inicijuoti mokinio atstovo (globėjų) dalyvavimą įstaigos savivaldoje;

1.23. kelti mokinius į aukštesnę klasę ar palikti kursą kartoti, vadovaujantis Švietimo ir mokslo ministro patvirtinta kėlimo į aukštesnę klasę tvarka;

1.24. inicijuoti įstaigos labdaros ir paramos fondo veiklą, tėvų pagalbą mokyklai tvarkant jos aplinką, organizuojant renginius;

1.25. priimti studentus atlikti mokykloje pedagoginę, psichologinę, socialinę praktiką;
1.26. išduoti mokinio pažymėjimą teisės aktų nustatyta tvarka;
1.27. suteikti  atskirus e. dienyno prisijungimus mokinio  atstovui  ir  mokiniui, o juos pametus ar užmiršus, suteikti naujus;

1.28. taikyti hibridinį mokymą tik išskirtinais atvejais (bendru mokyklos direktoriaus ar jo įgalioto asmens, vieno iš mokinio atstovų ir mokytojo sutarimu, jį patvirtinant visų trijų šalių parašais):

1.28.1. dėl mokinio, turinčio specialiųjų ugdymosi poreikių dėl įgimtų ar jau įgytų sutrikimų, pagal pedagoginės psichologinės tarnybos rekomendaciją, bet ne ilgiau kaip vienerius mokslo metus;

1.28.2. kai teisės aktų nustatyta tvarka mokinys privalo izoliuotis dėl COVID-19 pandemijos.; 

1.29. publikuoti vaikų sukurtus kūrybinius darbus (kūrinius) mokyklos svetainėje ar viešinti kitose, su mokyklos veiklos informavimu susijusiose, vietose informavimo tikslais;

1.30. vykdyti  kitus  įsipareigojimus,  nustatytus  įstatymuose,  mokyklos nuostatuose,  vidaus  tvarką nustatančiuose teisės aktuose.

2. Mokykla turi teisę:

2.1. savo nuožiūra kurti ir taikyti pedagoginės veiklos programas, metodus ir formas;

2.2. savo nuožiūra skirti  ar keisti  klasės vadovą ir  (ar)  dalykų mokytojus  darbo santykius reguliuojančių teisės aktų nustatyta tvarka; 

2.3. konsultuotis  ir  informuoti  apie  rimtą  sutarties  pažeidimą  atitinkamas  institucijas  (Kaišiadorių rajono savivaldybę, Kaišiadorių pedagoginę psichologinę tarnybą ir pan.); 

2.4. taikyti poveikio priemones netinkamai besielgiančiam mokiniui; 

2.5. reikalauti, kad mokinio atstovas imtųsi konkrečių priemonių dėl netinkamo mokinio elgesio; 

2.6. reikalauti, kad mokinys, nelankantis  popamokinės veiklos, po pamokų nedelsiant vyktų namo. Už neišvykusio į namus mokinio saugumą mokykla neatsako; 

2.7. nutraukti  sutartį,  jei  mokykla  negali  užtikrinti  kokybiško  mokymo  namuose  arba  tinkamos specialiosios ar socialinės pedagoginės pagalbos; 

2.8. siekiant tinkamai įgyvendinti sutarties reikalavimus, teikti tinkamas ugdymo  paslaugas bei įgyvendinti kitus teisės aktuose nustatytus reikalavimus, tvarkyti mokinio asmens ir kitus su mokiniu susijusių asmenų duomenis teisės aktuose nustatytuose registruose; 

2.9.  vykdyti nenutrūkstamą mokyklos lauko teritorijos bendrojo naudojimo vidaus erdvių stebėseną mokinių saugos užtikrinimo tikslu; 

2.10.  atsisakyti teikti informaciją asmenims ar komunikaciniais kanalais, nenurodytais šios sutarties 5.1 – 5.2 ir 6 punktuose;

2.11. visus su sutarties vykdymu numatytus pranešimus įteikti kitai šaliai registruotu laišku, elektroniniu paštu, žinute el. dienyne;

2.12. keisti mokymo proceso organizavimo būdą teisės aktų nustatyta tvarka:

2.12.1. jei sprendimas jį keisti priimtas Valstybės ar Kaišiadorių rajono savivaldybės lygiu;

2.12.2. esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai mokykloje ar kt.);

2.12.3. ugdymą organizuoti nuotoliniu mokymo organizavimo būdu, suderinus su mokyklos taryba ir su Kaišiadorių rajono savivaldybės vykdomąja institucija ar jos įgaliotu asmeniu;

2.13. keisti, papildyti arba prieš terminą nutraukti šią sutartį šioje sutartyje ar kituose teisės aktuose numatytomis sąlygomis.
3. Mokinio atstovas įsipareigoja:
3.1. laikytis bei užtikrinti, kad mokinys laikytųsi laikytis ir vykdyti visus Mokyklos tarybos priimtus sprendimus ir šios sutarties susitarimus, jei jie neprieštarauja Lietuvos Respublikos įstatymas, Švietimo ir mokslo ministro įsakymams, Lietuvos Respublikos Vyriausybės ir steigėjo norminiams teisės aktams; 

3.2. sudaryti būtinas sąlygas mokiniui mokytis bei aprūpinti mokinį individualiomis mokymosi priemonėmis (pratybų sąsiuviniais, mokomųjų dalykų priemonėmis ir kt.); 

3.3. užtikrinti ir kontroliuoti mokinio punktualų, reguliarų mokyklos lankymą (įskaitant ugdymą namuose bei nuotoliniu būdu, jei tokie taikomi). Mokinio atstovų vengimas leisti vaiką iki 16 metų arba kliudymas mokytis pagal pradinio ugdymo programą užtraukia mokinio atstovams administracinę atsakomybę pagal Administracinių nusižengimų kodekso 80 str. Už mokinių saugumą, paliktų mokykloje ne mokyklos darbo laiku (be susitarimo su mokytoju), atsako mokinio atstovas;

  3.4. jei mokinys negali atvykti į mokyklą (dalyvauti pamokose) - tą pačią dieną apie tai informuoti klasės vadovą. Klasės vadovas vidaus tvarką nustatančių teisės aktų nustatyta tvarka ir terminais turi pažymėti praleistų pamokų pateisinimą e. dienyne. Mokinys pirmąją atvykimo į mokyklą dieną privalo pateikti klasės vadovui dokumentą, pateisinantį praleistą pamoką(as);

 3.5. užtikrinti, kad mokinys per 10 darbo dienų nuo grįžimo į mokyklą po ligos ar nedalyvavimo pamokose dėl kitų priežasčių atsiskaitytų savarankiškai atliktas užduotis, kontrolinius ir kitus žinių patikrinimus; 

3.6. prisiimti atsakomybę už mokinio ugdymą(si), jeigu mokinys pamokas praleidžia dėl šeimos išvykų ar kitų aplinkybių arba kai pamokos praleidžiamos be pateisinamos priežasties; 

3.7. užtikrinti, kad mokinys, nelankantis popamokinės veiklos arba kuriam nėra teisiškai įformintas pavėžėjimas mokykliniu autobusu, po pamokų nedelsiant vyktų namo;

3.8. užtikrinti saugų mokinio grįžimą į namus, atvykus iš mokyklos mokykliniu autobusu; 
3.9. užtikrinti mokinio priežiūrą papildomos, Švietimo įstatymu nereglamentuotos, bet mokinio atstovų pageidavimu vykdomos veiklos (būrelių, užsiėmimų, studijų ir kt.) metu, kurią vykdo paslaugos teikėja(s); 
3.10. užtikrinti, kad mokinys išvyktų iš mokyklos vienas tik esant raštiškam mokinio atstovo prašymui (Sutarties priedas 1); 

3.11. užtikrinti, kad mokinys savavališkai nepaliktų mokyklos teritorijos ugdymo proceso metu. Mokiniui savavališkai palikus mokyklos teritoriją ugdymo proceso metu už mokinio saugumą atsako mokinio atstovai; 

3.12. pasiimti mokinį iš mokyklos nedelsiant, bet ne vėliau kaip per 2 valandas po to, kai mokinio atstovui buvo pranešta apie įtariamą mokinio ligą ar sužeidimą;
3.13. užtikrinti, kad mokinys dėvėtų tvarkingą mokyklos uniformą pamokų, pertraukų, įvairių renginių metu ir laikytųsi higienos reikalavimų; 

3.14. nustatyta tvarka (esant reikalui) per 10 kalendorinių dienų nuo šios sutarties sudarymo užregistruoti mokinį elektrinio pažymėjimo išdavimo sistemoje; gavus mokinio pažymėjimą, užtikrinti, kad mokinys turėtų mokyklos mokinio pažymėjimą, ir jį grąžinti mokyklai, kai sutartis nutraukiama; 

3.15. ugdyti mokinio vertybines orientacijas, pagarbą bendraamžiams, vyresniems bei visiems mokyklos bendruomenės nariams, kontroliuoti ir koreguoti jo elgesį; 

3.16. užtikrinti, kad mokinys gerbtų valstybinę kalbą ir kultūrą, kitas kalbas ir kultūras; 
3.17. bendradarbiauti su mokykla, mokytojais, kitais specialistais, teikiančiais specialiąją, psichologinę, socialinę pedagoginę, specialiąją pedagoginę pagalbą, sveikatos priežiūrą, sprendžiant mokinio ugdymosi, lankymo ar elgesio klausimus ir vykdyti jų rekomendacijas; kviečiamiems, nustatytu laiku atvykti į mokyklą; 

3.18. parinkti mokiniui dorinio ugdymo (tikybos arba etikos) programą; 

3.19. parinkti neformaliojo ugdymo veiklą pagal mokinio poreikius ir mokyklos pasiūlytas galimybes; 

3.20. užtikrinti, kad mokinio sveikata būtų patikrinta ir pateikti mokyklai pažymą apie mokinio sveikatą kiekvienais metais iki rugsėjo 15 d.; 

3.21. leisti patikrinti mokinio sveikatą ir asmens higieną mokyklos visuomenės sveikatos priežiūros specialistui; 

3.22. nuolat domėtis mokinio ugdymo(si) rezultatais ir reguliariai (ne rečiau kaip 2 kartus per savaitę) susipažinti su elektroniniame dienyne pateikiama informacija; 

3.23. saugoti e. dienyno prisijungimo kodus, neperduoti savo prisijungimo kodų tretiesiems asmenims, įskaitant ir savo vaiką. Iškilus grėsmei, kad prisijungimo kodus sužinojo tretieji asmenys, nedelsiant pranešti mokyklai (klasės vadovui); 

3.24. laiku mokėti mokestį už mokinio atstovo pageidavimu teikiamas papildomas paslaugas (maitinimą, būrelius, stovyklą, ekskursiją, edukacijas ir kt.), kuriomis naudojasi mokinys; 

3.25. dalyvauti mokinio atstovui skirtuose renginiuose, susirinkimuose ir pedagoginėse – psichologinėse švietimo programose; 

3.26. pagal galimybes talkinti mokyklai tvarkant jos aplinką, organizuojant renginius, remiant labdaros ir paramos akcijas ir jų metu atsakyti už vaikų saugumą nuo pradžios iki pabaigos. (Papildyta 2023-08-25 direktoriaus įsakymu IS-57).
3.27. dalyvauti mokyklos veiklos tobulinimo procese: teikti pasiūlymus, dalyvauti apklausose ir kt.; 

3.28. operatyviai pranešti mokyklai apie svarbius mokinio gyvenimo pasikeitimus – gyvenamosios vietos, globėjų kaitą, ligą ir kitus ugdymui įtakos turinčius veiksnius;  

3.29. atsakingai elgtis virtualioje erdvėje, gerbti kitų asmenų privatumą ir teises, neskleisti kitų asmenų privatumą pažeidžiančios informacijos, taip pat jokių įrašų, vaizdo ar garso medžiagos, kuriuose būtų užfiksuoti mokyklos darbuotojai, mokiniai (jų atvaizdas ir (ar) balsas), taip pat mokyklos patalpos, turtas, išskyrus kai dalinamasi su mokykla suderinta ar pačios mokyklos paviešinta informacija apie mokyklos veiklą, jos mokinių pasiekimus ir pan.; 

3.30. gerbti mokyklos darbuotojų ir kitų mokykloje esančių asmenų privatumą ir teisę į duomenų apsaugą. Slapta neįrašinėti vaizdo, garso įrašų, neskelbti ir kitaip neplatinti mokykloje padarytų nuotraukų, vaizdo, garso įrašų, kuriose yra kitų fizinių asmens duomenų nesant šių asmenų sutikimo ar kito teisėto duomenų tvarkymo pagrindo; 
3.31. neprieštarauti, kad mokinio ugdymo procese dalyvautų ir mokykloje pedagoginę – psichologinę – socialinę praktiką atliekantys asmenys; 
3.32. užtikrinti, kad mokinys pagal savo gebėjimus stropiai mokytųsi, atliktų namų užduotis, kontrolines užduotis, pasiekimų patikrinimo testus ar kitus patikrinamuosius darbus; 
3.33. užtikrinti, kad mokinys nesivestų į mokyklą pašalinių asmenų, nežaistų azartinių žaidimų, nevartotų psichotropinių medžiagų; 
3.34. neleisti mokiniui neštis į mokyklą vertingų ir pavojingų daiktų (fotoaparatų, elektroninių žaidimų, aštrių daiktų, psichotropinių medžiagų ir pan.) bei maisto produktų, galinčių sukelti pavojų vaikų sveikatai; 
3.35. užtikrinti, kad mokinys aktyviai dalyvautų socialinėje veikloje; 
3.36. neprieštarauti, kad mokinys mokykloje nustatyta tvarka be atskiro raštiško mokinio atstovo sutikimo dalyvautų mokyklos organizuojamuose turizmo ir kitose renginiuose (pamokose ne mokyklos erdvėse, ekskursijose, konkursuose, olimpiadose, minėjimuose ir pan.);

3.37. lankytis mokykloje iš anksto suderinus laiką su pedagoginiu darbuotoju;

3.38. netrukdyti ugdymo proceso, atėjus pamokos metu neįeiti į kabinetą ar kitas ugdymo patalpas ir laukti pertraukos prie kabineto ar kitų ugdymo patalpų, kuriose vyksta ugdomoji veikla;

3.39. pranešti mokyklos administracijai, taip pat teisėsaugos institucijoms apie pastebėtą kitų asmenų netinkamą elgesį ar padarytą materialinę žalą mokyklai;

3.40. atlyginti mokinio padarytą žalą mokyklai ir kitiems asmenims pagal Civilinio kodekso 6.263, 6.275 - 6.276 straipsnius;
3.41.  esant ekstremaliai situacijai (COVID-19, gripo ir kt. epidemija), Lietuvos Respublikos Vyriausybės ar savivaldybės sprendimu paskelbus ekstremalią situaciją, karantiną Lietuvoje ir/arba Kaišiadorių rajone, griežtai laikytis Lietuvos Respublikos Vyriausybės ir/arba Kaišiadorių rajono savivaldybės sprendimų ir/arba rekomendacijų mokyklos teritorijoje;

3.42. vykdyti kitus įsipareigojimus, nustatytus įstatymuose bei teisės aktuose. 

4. Mokinio atstovas turi teisę: 

4.1. žinoti mokinio ugdymosi rezultatus, iškylančias socializacijos, psichologines ar pedagogines problemas; 

4.2. reikalauti, kad viešai nebūtų skelbiama informacija apie mokinio ugdymosi pasiekimus; 
4.3. nutraukti šią sutartį, jei mokykla negali užtikrinti tinkamos specialiosios ar socialinės pedagoginės pagalbos; 

4.4. bendrauti ir bendradarbiauti su mokyklos vadovais, pedagogais ir kitais specialistais, sprendžiant ugdymo(si) bei pagalbos mokiniui klausimus; 

4.5. dalyvauti mokyklos savivaldos institucijų veikloje, renginiuose, susirinkimuose.
III. INFORMACIJOS TEIKIMAS IR PRANEŠIMŲ SIUNTIMAS

 
5. Pranešimai ir kita komunikacija su mokinio atstovais vykdomi šiais kanalais: 

5.1. mokyklos naudojamo elektroninio dienyno ir kitomis mokyklos vidaus tvarką 
reglamentuojančiuose teisės aktuose patvirtintomis komunikavimo priemonėmis; 

5.2. mokinio atstovo nurodytais komunikaciniais kanalais: 

	Duomenys 
	Tėvas (globėjas, rūpintojas|)
	Motina (globėja, rūpintoja)

	Vardas, Pavardė
	
	

	Telefono numeris
	
	

	El.pašto adresas
	
	

	Gyvenamasis adresas
	
	


6. Mokinio atstovo pageidavimu, nesant galimybei susisiekti su mokinio atstovu, pasirašiusiu šią Sutartį, informacija apie mokinį gali būti teikiama šiems asmenims: 

	Duomenys 
	1 asmuo
	2 asmuo
	3 asmuo

	Vardas, pavardė
	
	
	

	Giminystės ryšys
	
	
	

	Telefono numeris
	
	
	

	El.pašto adresas
	
	
	


7. Mokinio atstovui komunikuojant iš kitų, neaptartų sutartyje komunikavimo kanalų, kai nėra galimybės identifikuoti asmens, informacija apie mokinį nėra teikiama arba siunčiama mokyklos naudojamo elektroninio dienyno priemonėmis. 
8. Pasikeitus komunikacijos kanalui mokinio atstovas turi pranešti mokyklai apie duomenų 
pasikeitimą per 5 darbo dienas.
IV. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

 
9. Sutartis įsigalioja nuo jos pasirašymo dienos ir galioja iki mokinys baigs pradinio ugdymo 

programą. 

10. Sutartis gali būti nutraukta: 

10.1. mokinio atstovo iniciatyva prieš 5 darbo dienas pateikus mokslo tęstinumą liudijantį dokumentą iš kito Švietimo tiekėjo arba prašymą nutraukti sutartį, jei išvykstama gyventi į užsienį; 

10.2. mokyklos iniciatyva tik dėl Švietimo įstatymo 29 straipsnio 10 dalyje nurodytų priežasčių; 

10.3. jei mokinys yra perkeliamas į kitą mokyklą Švietimo įstatymo 29 straipsnio 10 ir 11 dalyse numatyta tvarka. 

11. Visi sutarties pakeitimai, priedai ir papildymai sudaromi tik raštu, sutartis turi būti registruota teisės aktų nustatyta tvarka. 

12. Mokinio atstovui atsisakius pasirašyti sutartį, mokykla neteikia švietimo paslaugos.

V. KITOS SĄLYGOS

13. Pasirašydami sutartį, mokinio atstovai pasirašo Asmens duomenų teikimo ir asmens duomenų tvarkymo susitarimą (Sutarties priedas 1).

14. Pasirašydami sutartį  mokinio atstovai patvirtina, kad jie  yra susipažinę su mokyklos darbo tvarkos taisyklėmis, Mokinio elgesio taisyklėmis, Poveikio priemonių taikymo netinkamai besielgiantiems mokiniams tvarka, Mokinių uniformos dėvėjimo tvarkos aprašu, Asmens duomenų teikimo ir asmens duomenų tvarkymo susitarimu (Sutarties priedas 1) ir supranta savo ir savo vaiko atsakomybę.

15. Sutartis įregistruojama įstatymų nustatyta tvarka.
16. Sutartis sudaryta vadovaujantis Lietuvoje Respublikos įstatymais, dviem egzemplioriais, turinčiais vienodą juridinę galią (po vieną kiekvienai šaliai).

VI. GINČŲ SPRENDIMAS

17. Visi ginčai tarp šalių dėl sutarties vykdymo sprendžiami šalims geranoriškai bendradarbiaujant. Ginčytini klausimai pirmiausiai aptariami su klasės vadovu, direktoriaus pavaduotoju ugdymui, kitais specialistais. Neradus sprendimo, kreipiamasi į mokyklos direktorių. Šalims nesutarus ginčai sprendžiami Lietuvos Respublikos teisės aktų nustatyta tvarka. 
Sutarties šalių parašai:
Švietimo teikėjas
	Direktorė
	
	
	
	Alma Reklaitienė

	(pareigos)
	
	(parašas)
	
	(Vardas, pavardė)


Mokinio atstovas
	   
	
	
	
	

	(motina,tėvas/globėjas)                                 
	
	(parašas)
	
	(Vardas, pavardė)


Žiežmarių mokykla-darželis „Vaikystės dvaras“ 

mokymosi pradinėse klasėse sutarties priedas 1
_______________________________________________________________________

(vardas, pavardė, tel. numeris)
_____________________________________________________________________________________

(gyvenamasis adresas)
Kaišiadorių r. Žiežmarių mokyklos-darželio „Vaikystės dvaras“

Direktorei

DĖL LEIDIMO MANO SŪNUI / DUKRAI SAVARANKIŠKAI
ATVYKTI IR IŠVYKTI Į/IŠ MOKYKLOS
202___ m. _____________  d.

Žiežmariai


Prašau leisti mano ______ klasės mokiniui(ei) sūnui / dukrai (reikiamą pabraukti) 

_____________________________________________  savarankiškai atvykti į pamokas ir išvykti iš 
(mokinio(ės) Vardas, Pavardė)
Žiežmarių mokyklos-darželio „Vaikystės dvaras“ pamokoms bei neformaliojo ugdymo užsiėmimui(ams) pasibaigus.

Atsakomybę už sūnaus / dukters saugumą prisiimu sau.

Mokinio atstovas:

__________________________________________

__________________

(Vardas, Pavardė)


              (parašas)

